Diari Oficial de la Generalitat Valenciana


Sumari del DOGV 637, del 27-07-1987 (1987/809325)

RESOLUCIÓ de 25 de juny de 1987, de la Conselleria d'Obres Públiques, Urbanisme i Transports, per la qual es convoquen beques, destinades a promoure la formació de tècnics en la pràctica informàtica, i a col.laborar en els treballs a realitzar per la Secció d'Informàtica de l'esmentada Conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   637

Data del DOGV
:   27-07-1987

Secció del DOGV
:   ALTRES DISPOSICIONS

Número del document
:   1987/809325


Data del document
:   25-06-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 25 de juny de 1987, de la Conselleria d'Obres Públiques, Urbanisme i Transports, per la qual es convoquen beques, destinades a promoure la formació de Tècnics en la pràctica informàtica, i a col.laborar en els treballs a realitzar per la Secció d'Informàtica de l'esmentada Conselleria.  
Vista la proposta formulada pel Director General de Transports relativa a la convocatòria de les beques esmentades.   
Vist que la disciplina Informàtica requereix un aprenentatge a nivell de la seua aplicació pràctica, la Conselleria d'Obres Públiques, Urbanisme i Transports val contribuir a la formació i capacitació professional d'especialistes en la matèria esmentada.   
Vist que en l'expedient per a la convocatòria d'aquestes beques, s'han acomplit tots els tràmits preceptuats per les disposicions administratives aplicables en la matèria.   
Atès el que preceptua l'article 35 de la Llei de la Generalitat Valenciana 5/1983, de 30 de desembre, de Govern Valencià, així com el que disposa l'article 18, 3r., de la Llei de Pressuposts de la Generalitat Valenciana per a 1987, he resolt:   
1r. Convocar dues beques destinades a diplomats en Informàtica, a estudiants de 4t o 5é curs de la Facultat d'informàtica, així com a titulats recents en el curs 85-86 en Facultats o Escoles Tècniques Superiors amb especialitat en Informàtica, amb la finalitat de promoure la formació de tècnics en aspectes relacionats amb la pràctica informàtica, i de col·laborar en els treballs de la Secció d'informàtica d'aquesta Conselleria.   
2n. Aprovar les bases de la convocatòria que estan incloses com Annex d'aquesta Resolució.   
3r. Dotar cada una de les beques amb seixanta mil pessetes (60.000) mensuals, durant un període de gaudiment de vuit mesos.   
4. Aprovar la despesa que les esmentades beques comporten, el qual ascendeix a noucentes seixanta mil pessetes (960.000) amb càrrec a l'aplicació 46.59.433.6.019.2. de L'Estat de Despeses del Pressupost de la Generalitat Valenciana per a 1987.   
València, 25 de juny de 1987. - El Conseller d'Obres Públiques, Urbanisme i Transports: Rafael Blasco i Castany.   
ANNEX  
Bases per a la concessió de beques a diplomats en Informàtica, estudiants de quart o cinquè curs de les Escoles Tècniques Superiors o Facultats amb especialitat d'Informàtica, així com aquelles persones que hagen finalitzat durant el curs 85-86 els estudis en Facultats o Escoles Tècniques Superiors amb especialitat en Informatica.   
La Informàtica és una disciplina relativament nova en la nostra societat, per la qual cosa requereix un aprenentatge tant a nivell acadèmic com de la seva aplicació pràctica.   
Conscient d'això, la Conselleria d'Obres Publiques, Urbanisme i Transports val contribuir a la formació i capacitació professional d'especialistes en Informàtica.   
Per tot això es fa pública l'esmentada convocatòria que regiran les bases següents:   
1.ª Objecte.   
Les beques tenen per objecte el suport de Programació en Aplicacions i/o projectes en curs de realització en la Conselleria d'Obres Públiques, Urbanisme i Transports.   
2.ª Requisits dels Sol·licitants:   
Podran optar a la beca:   
a) Els diplomats de l'Escola d'Informàtica..   
b) Els estudiants de quart o cinquè curs de les Escoles Tècniques Superiors o Facultats amb especialitat d'Informàtica.   
c) Aquelles persones que hagen finalitzat durant el curs 85-86 els estudis en Facultats o Escoles Tècniques Superiors amb especialitat en Informàtica.   
3.ª Durada  
El període de gaudiment de les beques serà de vuit mesos, amb la possibilitat de renovació, a comptar des de l'endemà de la notificació de la concessió, data en què els seleccionats començaran les activitats corresponents.   
4.ª Nombre de beques i dotació:   
Les beques es convoquen en número de dues i estan dotadas amb seixanta mil pessetes (60.000) mensuals incloent-hi una assegurança d'assistència mèdica als becaris.   
5.ª Formalització de sol·licituds.   
Els candidats hauran de presentar en el Registre General de la Conselleria d'Obres Públiques, Urbanisme i Transports o trametre per qualsevol de les normes previstes en l'article 66 de la Llei de Procediment Administratiu junt amb un imprès de sol·licitud complimentat, la documentació següent:   
a) Currículum vitae, del qual formaran part les dades personals, data de naixement, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes... etc.   
b) Certificació acadèmica acreditativa dels requisits exigits en la base 2a. i de l'expedient acadèmic presentat.   
c) Hauran de fer constar en la sol·licitud: «Beques d'Informàtica de l'any 1987».   
6.ª Termini de sol·licitud.   
El termini per a l'entrega de sol·licituds serà de vint dies naturals des de l'endemà de la publicació d'aquesta Convocatòria al Diari Oficial de la Generalitat Valenciana.   
7.ª Termini de selecció i concessió de beques.   
1. es beques hauran de ser adjudicades per Resolució de l'Hble. Conseller d'Obres Públiques, Urbanisme i Transports a la vista de la decisió del jurat presidit per l'Hble. Conseller, o persona en qui delegue. Formaran part d'aquest com a vocals les persones següents:   
- El Secretari General de la Conselleria o persona en la qual delegue.   
- Dos representants del Servei de Organització i Informàtica de la Conselleria d'Obres Públiques, Urbanisme i Transports, designats pel Secretari General.   
- La Secretària General Administrativa que actuarà com a secretària del jurat.   
2. El jurat es reunirà dins dels 15 dies següents a la finalització del termini de presentació de candidatures i podrà convocar a tots aquells candidats que considere convenients a l'objecte de comprovar, mitjançant prova escrita o entrevista, aquells extrems referents als mèrits adduïts que s'estimen de interès.   
3. La Resolució de l'Hble. Conseller d'Obres Públiques, Urbanisme i Transports que adjudique les beques es farà pública en el Diari Oficial de la Generalitat Valenciana.   
El Conseller d'Obres Públiques, Urbanisme i Transports podrà declarar deserta totalment o parcialment l'adjudicació de les beques convocades, reservant-se la facultat d'interpretar el contingut d'aquestes bases als efectes de l'adjudicació de les beques.   
4. Els candidats, només pel fet de sol·licitar la beca, renuncien a tota classe d'acció judicial o extrajudicial contra la decisió del jurat i accepten integrament el contingut de la Convocatòria.   
La condició de becari no generarà en cap moment relació laboral alguna amb la Generalitat Valenciana.   
5. Les vacants que es produesquen, ja siga per renúncia per part dels becaris o per qualsevol altra causa, hauran de ser automàticament cobertes segons L'ordre establert en la borsa de reserva que el Jurat especifique en efectuar la selecció.   
8.ª Obligacions dels becaris.   
1. Aquestes beques són incompatibles amb qualsevol altra beca o ajuda, així com amb el desenvolupament d'una activitat laboral regular. I a infracció d'aquesta regla autoritzarà a la Conselleria d'Obres Públiques, Urbanisme i Transports a cancel·lar-ne el gaudiment.   
2. Els becaris seran obligats a tenir una dedicació a les activitats de 30 hores setmanals, les quals hauran de ser realitzades sota la supervisió del personal del Servei d'Organització i Informàtica de la Conselleria d'Obres Públiques, Urbanisme i Transports designat amb aquesta finalitat.   
Al final del període de la beca, el becari haurà d'elaborar una memòria de les activitats realitzades.   
La Conselleria d'Obres Publiques, Urbanisme i Transports s'encarregarà d'ordenar les activitats dels becaris, així com de resoldre Les incidències que es produesquen durant el període de possessió de les beques.   
La Conselleria d'Obres Públiques, Urbanisme i Transports, podrà deixar sense efecte les beques en el cas que es produesca l'incompliment de les obligacions per part dels becaris.   
9.ª Forma de pagament.   
Les beques, en la quantia determinada en la base 4.ª de la convocatòria, s'abonaran als becaris mensualment, amb l'informe favorable previ de la Secretària General d'haver acomplit les seues obligacions.   
València, 95 de juny de 1987. - El Conseller d'Obres Públiques, Urbanisme i Transports: Rafael Blasco i Castany.